Маңғыстауда алдағы үш жылда 19 мектеп салынады
DATE: 02:25, 12 Тамыз 2019 | GMT +5
TITLE: Маңғыстауда алдағы үш жылда 19 мектеп салынады
URL: https://kaz.inform.kz/news/mangystauda-aldagy-ush-zhylda-19-mektep-salynady_a3555478/
META: DATE: 02:25, 12 Тамыз 2019 | GMT +5
TOTAL WORDS: 99
AUTHOR(S):
TEXT: Бүгінде аймақта 2500-ден аса бастауыш сынып оқушысы үш ауысыммен оқиды. Мұнайлы ауданының Атамекен, Батыр, Басқұдық ауылдарында, Түпқараған ауданының Ақшұқыр ауылында және Қарақия ауданының Жетібай ауылында осындай жағдай тіркелген. Билік өкілдері мұны халық санының артуымен байланысты екенін айтады. Сондықтан жаңа нысандардың құрылысы қарқынды. «Ағымдағы жылы жалпы сыйымдылығы 3100 орын болатын 5 нысанның құрылысы жүруде. Оның ішінде Атамекен және Басқұдық ауылдарындағы қолданыстағы мектептерге әрқайсысы 320 орындық қосымша ғимараттар жыл соңына дейін пайдалануға беріледі. Қалған 3 жаңа мектеп келесі оқу жылында тапсырылады», - деді облыс әкімі Серікбай Трұмов. Қазіргі таңда іске асырылып жатқан жобалармен қатар алдағы үш жылда 19 мектеп салу жоспарланған
